
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL




Tasg 1
Rhan A

Adolygiad Datblygiadol 

Arweiniad: 
Mae Tasg 1 rhan A yn gofyn i chi ddefnyddio model adfyfyrio i fyfyrio ar eich arfer blaenorol a’ch anghenion datblygiadol i’r dyfodol. Dylech ei chwblhau trwy ystyried y gwaith rydych chi wedi’i wneud ers cymhwyso. Wrth drafod â’ch mentor a/neu eich goruchwyliwr/rheolwr llinell, nodwch eich anghenion datblygiadol i’r dyfodol fel rhan o’ch Cynllun Unigol Tair Blynedd Gyntaf o Ymarfer o dan bob un o’r 3 deilliant dysgu isod.
Rhaid i chi fodloni’r Deilliannau Dysgu ar gyfer y dasg hon (gweler atodiad 4 y llawlyfr).

Atebwch holl elfennau’r cwestiwn isod.


	Cwestiwn:

Gan ddefnyddio model adfyfyriol, myfyriwch yn feirniadol ar eich datblygiad proffesiynol ers cymhwyso’n weithiwr cymdeithasol. Ar sail hyn ac wrth drafod â’ch mentor/goruchwyliwr/rheolwr llinell, ewch ymlaen i nodi a chyfiawnhau eich anghenion datblygiadol i’r dyfodol dros y 12 mis sydd i ddod o dan bob un o 3 deilliant dysgu Gofal Cymdeithasol Cymru (GCC) a restrir isod, gan roi o leiaf un angen datblygiadol ar gyfer pob un o’r deilliannau dysgu isod:

1. Dadansoddi wrth asesu er mwyn hysbysu ymyriadau.
2. Cydweithio â phobl sydd angen gofal a chymorth, eu gofalwyr a gweithwyr proffesiynol eraill.
3. Ymyriadau a defnyddio barn broffesiynol mewn sefyllfaoedd cynyddol gymhleth.

Rhaid i’r dasg hon gyfeirio at sut mae’r oruchwyliaeth, yr hyfforddiant, y dysgu a’r ymchwil wedi dylanwadu ar eich ymarfer, a sut y byddant yn gwneud hynny.


750 o eiriau (+/- 10%:  dylech gynnwys eich cyfrif geiriau gwirioneddol ar ddiwedd pob adran).

Yn ystod y dasg hon, bwriadaf ddefnyddio model adfyfyriol er mwyn myfyrio ar fy natblygiad ers cymhwyso fel gweithiwr cymdeithasol gan nodi a chyfiawnhau fy anghenion datblygiadol ar gyfer y deuddeg mis nesaf. Byddaf yn defnyddio tri deilliant dysgu Gofal Cymdeithasol Cymru er mwyn gwneud hyn. Er mwyn adlewyrchu, bwriadaf ddefnyddio’r model tywydd yn ystod y dasg hon. Caiff y model yma ei adnabod fel defnyddio cyfres o drosiadau’r tywydd er mwyn adlewyrchu o fewn gwaith cymdeithasol. Mae chwe rhan wahanol i'r model sef yr haul, glaw, mellt, niwl, gwynt, storm a tharanau (Macfarlane, 2024).   

Wrth ystyried deilliant dysgu o ddadansoddi wrth asesu er mwyn hysbysu ymyriadau, yr hyn rwyf wedi datblygu ers cymhwyso yw fy nealltwriaeth ynglŷn ag ymchwiliad adran 47. Adnabyddaf hyn i fod y mellt wrth adlewyrchu wrth i mi gael sypreis ynglŷn â faint o rôl allweddol mae ymchwiliadau adran 47 yn chwarae o fewn gwasanaethau plant (Maclean, 2016). Ers cymhwyso, rwyf wedi bod yn rhan o’r rôta dyletswydd sydd wedi fy ngalluogi i mi gysgodi gweithwyr profiadol a dod i ddeall sut i gyfathrebu gyda phlant a theuluoedd i gael asesiad effeithiol. Wrth adlewyrchu ar ôl deall mwy, adnabyddaf hyn i fod yr haul o fewn y model am fy mod yn teimlo bod hyn wedi gweithio’n llwyddiannus ac wedi fy nghaniatáu i ddatblygu fy ngwybodaeth wrth gysgogi aelodau eraill o’r tîm  (Walker & Grant, 2021). Golygai hyn fy mod wedi dysgu ynglŷn â sut i gyfathrebu yn effeithiol a sut i gofnodi yn drylwyr mewn ymchwiliadau 47.

Hoffwn ddatblygu hyn yn bellach drwy gymryd rhan mewn hyfforddiant ymholiadau ar y cyd er mwyn ehangu fy ngwybodaeth ynglŷn â phwysigrwydd yr asesiad ym maes amddiffyn plant a sut i gwblhau’r dasg yma yn annibynnol. Bwriad hyfforddiant ymholiadau ar y cyd yw adnabod pryd mae ymholiad ar y cyd gyda’r heddlu angen cael ei wneud (North Wales Safeguarding Board, 2020). Byddai cwblhau’r hyfforddiant yma yn fy nghaniatáu i wneud yr asesiad yn annibynnol heb gefnogaeth a chymorth gweithiwr arall. Wrth adlewyrchu, rwyf yn adnabod fy nealltwriaeth i fod y niwl wrth edrych ar y model gan nad ydw i ar y funud yn deall yn iawn sut i gwblhau’r ymchwiliad ac yn teimlo yn ansicr am gwblhau’r dasg.  

Wrth ystyried deilliant dysgu o gydweithio â phobl sydd angen gofal a chymorth, eu gofalwyr a gweithwyr proffesiynol eraill yr hyn rwyf wedi datblygu ers cymhwyso yw fy ngallu i gyfathrebu efo plant o dan 5 oed. Fel rhan o’r gwaith, rwyf wedi mynd ar ymweliadau i siarad gyda phlant ifanc er mwyn cael eu dymuniadau ynglŷn â sut mae’r lleoliad maeth yn mynd. Credaf fod fy ngallu i gyfathrebu yn Gymraeg ac yn Saesneg wedi bod yn llwyddiannus am nad yw plant o’r oed yma yn aml yr un mor hyderus mewn dwy iaith. Mae hyn wedi fy nghaniatáu i sicrhau bod y plentyn yn cyfathrebu yn ei iaith o’i dewis nhw gan ddilyn cynllun mwy na geiriau (Llywodraeth Cymru, 2022). Fodd bynnag, wrth adlewyrchu adnabyddaf hyn i fod y glaw oherwydd mae cyfathrebu gyda phlant yn rhywbeth sensitif a heriol ac rwyf yn poeni am sicrhau fy mod yn cael llais y plentyn drosodd yn glir wrth gyfathrebu gyda nhw (MacFarlane, 2024).

Er mwyn datblygu hyn yn bellach, dymunaf gael mynychu hyfforddiant Parent Assess. Caiff ei adnabod fel fframwaith asesu arbenigol ar gyfer rhieni o fewn gwasanaethau cymdeithasol (Parent Assess, 2025). Byddai mynychu’r hyfforddiant yma yn fy nghaniatáu i ddysgu mwy ynglŷn â chyfathrebu gyda phlant o dan 5 oed drwy ddefnyddio offer megis siart emosiynau i ddysgu sut mae plentyn yn teimlo.  

Wrth ystyried ymyriadau a defnyddio barn broffesiynol mewn sefyllfaoedd cynyddol gymhleth, ers cymhwyso rwyf wedi magu hyder a hoffwn ddatblygu hyn yn bellach yn ystod fy mlwyddyn gyntaf mewn ymarfer. Rwyf wedi magu hyder wrth gadeirio cyfarfodydd gofal a chymorth a drwy leisio fy marn yn ystod y cyfarfodydd yma wrth asesu anghenion yr unigolyn (Deddf Gwasanaethau Cymdeithasol a Llesiant Cymru, 2014). Wrth adlewyrchu, adnabyddaf hyn i fod y taranau wrth i mi gael rhieni yn lleisio eu barn ac yn anghytuno gyda thrafodaethau o fewn y cyfarfodydd a oedd yn gallu bod yn anodd dygymod efo ar adegau (Maclean, 2016). Cefais gyfle pellach i adlewyrchu ynglŷn â hyn mewn trafodaethau gyda fy rheolwr wrth i mi egluro fy mod wedi gorfod wynebu sefyllfaoedd heriol yn ystod fy ymarfer.  

Hoffwn ddatblygu hyn yn bellach yn ystod fy ail flwyddyn mewn ymarfer wrth weithio gydag achosion amddiffyn plant. Caiff amddiffyn plant ei ddiffinio fel amddiffyn plant rhag arferion niweidiol (Wekerle, 2024). Byddai hyn yn fy ngalluogi i gael her newydd er mwyn gweithio gydag achosion mwy cymhleth i ddatblygu fy hyder yn bellach. I gyd-fynd, hoffwn gymryd rhan mewn hyfforddiant gweithio gyda theuluoedd anodd er mwyn datblygu’r sgil ymhellach.  

Cyfrif Geiriau: 795














Tasg 1 
Rhan B 
Adolygiad Datblygiadol 

Arweiniad:
Cwestiwn dwy ran yw Tasg 1 rhan B, a pharhad o dasg 1 rhan A, ac mae’n rhaid i chi gyfeirio at fodel adfyfyriol yn y dasg hon.
Gwnewch yn siŵr eich bod yn bodloni’r deilliannau dysgu gofynnol ar gyfer y dasg hon (Gweler atodiad 4 y llawlyfr) a’ch bod yn ateb dwy ran y cwestiwn.

Atebwch holl elfennau’r cwestiwn isod. 

	Cwestiwn
Defnyddiwch fodel adfyfyriol i fyfyrio’n feirniadol ar yr anghenion dysgu a nodwyd gennych yn nhasg 1 rhan A o dan bob un o 3 deilliant dysgu GCC.
Rhaid i hyn gynnwys cyfeiriad at hyfforddiant, dysgu, ymchwil a goruchwyliaeth a myfyrio gyda’ch mentor/goruchwyliwr/rheolwr llinell ar y graddau yr ydych wedi cyflawni eich deilliannau dysgu.
Nodwch eich anghenion dysgu i gefnogi eich datblygiad yn y broses o drawsnewid i ddod yn ymarferydd profiadol yn eich gyrfa at y dyfodol ar ôl cwblhau’r rhaglen hon. 

650 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).

Bwriad y dasg hon oedd adfyfyrio ar fy nysgu a fy natblygiad ers cwblhau Tasg 1 rhan a. Er mwyn gwneud hyn, bwriadaf ddefnyddio model adlewyrchu sef ‘What? So what? Now what?’. Yn ôl Driscoll (1994) mae’r model hwn yn rhoi cyfle i unigolyn adnabod beth maent wedi dysgu ond hefyd yn caniatáu i'r unigolyn wneud cynllun gweithredu ar gyfer y dyfodol ynglŷn â beth hoffai ddysgu mewn amser i ddod.  Mae’n cefnogi rhywun i adnabod y pwyntiau gweithredu mewn ffordd clir i gefnogi ymarfer y dyfodol. 

Ers cwblhau tasg 1 rhan a, rwyf wedi mynychu hyfforddiant ymholiadau ar y cyd sef y gallu i wneud ymchwiliadau ar y cyd gyda’r heddlu (Gweithdrefnau Diogelu Cymru, 2025). Wrth feddwl am ‘So What’ o’r model adlewyrchu, mae’r hyfforddiant hwn wedi fy nghaniatáu i allu cwblhau ymchwiliadau adran 47 yn annibynnol heb fod angen gweithiwr sydd wedi gwneud yr hyfforddiant i fy nghefnogi (Driscoll, 1994). Ehangodd yr hyfforddiant fy nealltwriaeth ynglŷn â’r broses ymchwiliad adran 47 gan egluro rôl gwaith cymdeithasol wrth weithio ar y cyd efo’r heddlu. Cefais gyfle pellach i ddysgu mewn goruchwyliaeth wrth i mi adlewyrchu yn ystod y sesiynau ynglŷn â beth oedd yn mynd yn dda yn ystod yr ymchwiliadau adran 47 megis fy ngallu i wneud nodiadau trylwyr ond hefyd beth oeddwn yn parhau i weld yn anodd megis trafod digwyddiadau anodd gyda phlant ifanc.  

Wrth feddwl am y ‘Now What?’ o fewn y model adlewyrchol, hoffwn fynd ar hyfforddiant cyfathrebu cydweithredol (Driscoll, 1994). Er fy mod wedi mynychu'r hyfforddiant yma yn barod, wedi cwblhau hyfforddiant ymholiadau ar y cyd, rwyf wedi adnabod pwysigrwydd o gyfathrebu gydag unigolion mewn ffordd gydweithredol. Yn sgil hyn, hoffwn fynychu’r hyfforddiant er mwyn fy atgoffa o’r prif bwyntiau sydd yn gysylltiedig gyda chyfathrebu cydweithredol. Credaf nad oeddwn wedi rhoi'r hyfforddiant ar waith yn flaenorol gan nad oeddwn yn gallu adnabod y cyswllt rhwng theori ac ymarfer.
Ers cwblhau  tasg 1 rhan a, rwyf wedi cwblhau hyfforddiant ‘Parent Assess’ sef hyfforddiant ynglŷn â fframwaith asesu arbenigol ar gyfer rhieni o fewn gwasanaethau cymdeithasol (Parent Assess, 2025). Wrth feddwl am ran ‘So What?’ o fodel adlewyrchu Driscoll (1994) mae'r hyfforddiant yma wedi fy narparu gydag adnoddau gwahanol sydd yn fuddiol er mwyn cyfathrebu gyda phlant ifanc. Enghraifft o hyn yw taflen emosiynau sydd yn un lliwgar a rhyngweithiol ac felly yn addas i'w ddefnyddio efo plant bach.  Cefais hefyd gyfle i wylio fideos o rieni yn rhyngweithio gyda'u rhieni er mwyn adnabod teimladau plentyn ifanc drwy iaith y corff.    

Wrth feddwl am y ‘Now What?’ or model, hoffwn ddefnyddio'r hyn rwyf wedi ei ddysgu mewn ymarfer (Driscoll, 1994). Nid ydwyf wedi cael llawer o gyfle i gyfathrebu gyda phlant bach ar y funud felly yn y dyfodol agos gobeithio gall yr hyn rwyf wedi ei ddysgu fod yn fuddiol.  Ers cwblhau tasg rhan 1 a, rwyf wedi cael sawl cyfle i weithio ar achosion amddiffyn plant sef pan mae plentyn yn cael ei adnabod i fod o risg arwyddocaol (Deddf Plant, 1989). Wrth feddwl am ‘So What’ or model adlewyrchu, mae hyn wedi caniatáu i mi fagu hyder wrth weithio gydag achosion mwy cymhleth a heriol (Driscoll). Wrth gael cyfleoedd i weithio gydag achosion anodd, mae wedi fy nghaniatáu i fagu hyder yn fy rôl wrth i mi sicrhau bod teuluoedd yn glir o beth yw pryderon yr awdurdod lleol a beth sydd ddim digon da.  

Wrth adlewyrchu a meddwl am y ‘Now What?’ hoffwn dderbyn fwy o gefnogaeth ynglŷn â sut i wneud cynllun amddiffyn plant yn un da ac effeithiol. Rwyf eisoes wedi gwneud cais am sesiwn mentora er mwyn edrych ar beth fuaswn yn gallu ei wneud yn well er mwyn sicrhau fy mod yn gwneud fy ngorau ar gyfer plant ifanc. Hoffwn hefyd ail edrych ar adnoddau rwyf wedi ei dderbyn yn ystod hyfforddiant Amddiffyn Plant yn Effeithiol er mwyn fy atgoffa o’r broses a sicrhau fod gennyf y wybodaeth fwyaf diweddar wrth weithio yn y maes pwysig hwn. Mae darparu cynlluniau amddiffyn plant yn holl bwysig o fewn maes plant felly rwyf yn teimlo byddai derbyn mwy o gefnogaeth ynglŷn a sut i'w ysgrifennu yn effeithiol yn fuddiol ar gyfer y dyfodol.

Cyfrif Geiriau: 694


	Cwestiwn

Myfyriwch ar yr adborth rydych chi wedi’i dderbyn gan unigolion sydd angen gofal a chymorth a/neu eu gofalwyr ac eglurwch sut mae’r wybodaeth hon wedi helpu i ddylanwadu ar eich arfer a’ch datblygiad proffesiynol i’r dyfodol.

100 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).

Cyfanswm tasg 1 rhan B, 750 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).


Rhannodd plentyn ei bod hapus gyda’r dewis o ofal maeth roeddem wedi ei ddewis. Rhannodd fod y gofalwr yn garedig a'i fod yn falch nad oedd plant iau na hi yn byw yn y lleoliad. 

Cynorthwyodd i mi lunio fy ymarfer am ei fod wedi profi pwysigrwydd gwrando ar lais y plentyn wrth wneud penderfyniadau. Dangosodd pwysigrwydd o weithio’n blentyn canolog gan mai’r plentyn yw’r pwysicaf. Cyfrannodd at fy natblygiad wrth ddangos pwysigrwydd gwneud y rôl hon gan fy ysgogi i barhau am flynyddoedd i ddod. Roedd hyn yn cyd-fynd gyda gofynion Deddf Gwasanaethau Cymdeithasol a Llesiant (Cymru) (2014) o wrando ar lais y plentyn a gweithio’n blentyn canolog.  

Cyfrif Geiriau: 109

Cyfrif Geiriau tasg 1 rhan B: 803

